Paxta qo`shib yozish holati aniqlandi

Bosh prokuratura huzuridagi Departamentning Shumanay tuman bo`limi tomonidan o`tkazilgan tergovga qadar tekshirishda, “J” fermer xo`jaligi tomonidan 2.580 kg paxta xomashyosi topshirilgan bo`lsada, “Shumanay paxta qabul qilish maskani” AJ mansabdor shaxslari jamiyat pul mablag`larini talon-toroj qilish maqsadida, yuk xatlari va “ECAS” elektron dasturiga soxta ma`lumotlar kiritib, umumiy qiymati 20,8 mln. so`m bo`lgan 5.940 kg paxta xomashyosini qo`shib yozib, hujjatlarni soxtalashtirganligi aniqlangan.
 
Mazkur holat yuzasidan “Shumanay paxta qabul qilish maskani” mansabdor shaxslariga nisbatan JKning tegishli moddalari bilan jinoyat ishi qo`zg`atilib, dastlabki tergov harakatlari olib borilmoqda.